CELEX: 52011PC0230
Language: mt
Date: 2011-04-26
Title: Proposta għal DEĊIŻJONI TAL-KUNSILL U TAL-KUMMISSJONI dwar Pożizzjoni tal-Unjoni fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni bejn l-UE u l-Montenegro li temenda r-Regoli ta' Proċedura tiegħu

|

52011PC0230

/* KUMM/2011/0230 finali - NLE 2011/0095 */  Proposta għal DEĊIŻJONI TAL-KUNSILL U TAL-KUMMISSJONI dwar Pożizzjoni tal-Unjoni fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni bejn l-UE u l-Montenegro li temenda r-Regoli ta' Proċedura tiegħu  

	[pic] | IL-KUMMISSJONI EWROPEA |Brussel 26.4.2011KUMM(2011) 230 finali2011/0095 (NLE)Proposta għalDEĊIŻJONI TAL-KUNSILL U TAL-KUMMISSJONIdwar Pożizzjoni tal-Unjoni fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni bejn l-UE u l-Montenegro li temenda r-Regoli ta' Proċedura tiegħuMEMORANDUM TA' SPJEGAZZJONI1.  L-Artikolu 124 tal-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom u l-Montenegro, li daħal fis-seħħ fl-1 ta' Mejju tal-2010 jipprevedi li l-Kunsill ta' Stabilizzazzjoni u Assoċjazzjoni jista' jiddeċiedi li jistabbilixxi kwalunkwe kumitat jew korp speċjali ieħor li jkun jista' jassistih fit-twettiq ta' dmirijietu, filwaqt li jiddetermina r-regoli ta' proċedura tiegħu, il-kompożizzjoni u d-dmirijiet ta' tali kumitat jew korp u kif dan għandu jiffunzjona.2.  Il-Kumitat Ekonomiku u Soċjali Ewropew u l-Kumitat tar-Reġjuni tal-Unjoni Ewropea u l-awtoritajiet Montenegrini wrew l-interess tagħhom għat-twaqqif ta' żewġ Kumitati konsultattivi konġunti sabiex jiġu organizzati d-djalogu u l-kooperazzjoni bejn is-sħab soċjali u rappreżentanti oħra tas-soċjetà ċivili u l-awtoritajiet reġjonali u lokali tagħhom. Għal dan il-għan, jeħtieġ li l-Kunsill ta' Stabilizzazzjoni u Assoċjazzjoni jemenda r-Regoli ta' Proċedura tiegħu.3.  Għaldaqstant il-Kummissjoni tipproponi li l-Kunsill ta' Stabilizzazzjoni u Assoċjazzjoni jwaqqaf żewġ Kumitati konsultattivi konġunti:4.  Wieħed mill-Kumitati Konsulattivi Konġunti ser jirrapreżenta lis-sħab soċjali u lil organizzazzjonijiet oħrajn tas-soċjetà ċivili, bħala appoġġ għall-interess qawwi li ntwera f'dan ir-rigward miż-żewġ partijiet, irrapreżentati mill-Kumitat Ekonomiku u Soċjali Ewropew, fuq in-naħa tal-Unjoni Ewropea, u mis-sħab soċjali u organizzazzjonijiet ċivili oħrajn Montenregrini, fuq in-naħa tal-Montenegro.5.  Il-Kumitat Konsultattiv Konġunt l-ieħor ser jirrapreżenta lill-awtoritajiet lokali u reġjonali taż-żewġ partijiet, bħala appoġġ għall-interess qawwi li ntwera f'dan ir-rigward miż-żewġ partijiet, irrapreżentati mill-Kumitat tar-Reġjuni tal-Unjoni Ewropea, fuq in-naħa tal-Unjoni Ewropea, u mir-rappreżentanti eletti ta' awtoritajiet lokali u reġjonali tal-Montenegro, fuq in-naħa tal-Montenegro.6.  Il-Kumitati konsultattivi konġunti proposti huma maħsuba li jikkostitwixxu fora għal djalogu u kooperazzjoni bejn is-sħab soċjali u organizzazzjonijiet oħrajn tas-soċjetà ċivili u l-awtoritajiet lokali u reġjonali fl-Unjoni Ewropea u fil-Montenegro, li jistgħu jagħtu kontribuzzjoni kbira għall-iżvilupp tar-relazzjonijiet tagħhom u tal-integrazzjoni tal-Ewropa. Dan id-djalogu u l-kooperazzjoni ser iħejju t-triq għal ħidma ġejjiena fil-Kumitat Ekonomiku u Soċjali Ewropew u fil-Kumitat tar-Reġjuni tal-Unjoni Ewropea u għall-adeżjoni Montenegrina mal-Unjoni Ewropea; jiffaċilitaw l-iskambju ta' informazzjoni dwar kwistjonijiet kurrenti ta' interess reċiproku, partikolarment aġġornamenti tal-qagħda attwali fir-rigward tal-politika ekonomika, soċjali u reġjonali tal-UE u l-proċess ta' adeżjoni; jinkoraġġixxu l-iskambu ta' informazzjoni bħala implimentazzjoni prattika tal-prinċipju tas-sussidjarjetà fl-aspetti kollha tal-ħajja fil-livell reġjonali u lokali; jiddiskutu kull kwistjoni relevanti oħra proposta minn kull naħa, hekk kif jistgħu jinqalgħu fil-kuntest tal-implimentazzjoni tal-Ftehim ta' Stabilizzazzjoni u Assoċjazzjoni u fil-qafas tal-Istrateġija ta' Qabel l-Adeżjoni. Il-Kunsill ta' Stabilizzazzjoni u Assoċjazzjoni jista' jikkonsulta wkoll mal-Kumitati konsultattivi konġunti proposti qabel ma jieħu deċiżjonijiet fl-oqsma rilevanti. Madanakollu, il-konsultazzjoni mal-kumitati tibqa' fid-diskrezzjoni tal-Kunsill ta' Stabilizzazzjoni u Assoċjazzjoni.7.  It-twaqqif tal-Kumitat Konsultattiv Konġunt propost ma għandu l-ebda impatt finanzjarju fuq il-baġit tal-UE għaliex il-parteċipanti Montenegrini huma responsabbli mill-ispejjeż tagħhom filwaqt li l-ispejjeż tal-Unjoni Ewropea huma koperti mill-baġit tal-Kumitat Ekonomiku u Soċjali Ewropew u tal-Kumitat tar-Reġjuni tal-Unjoni Ewropea.8.  It-test tal-proposta għal deċiżjoni tal-Kunsill u tal-Kummissjoni dwar il-pożizzjoni li għandha tittieħed mill-Unjoni Ewropea fil-Kunsill ta' Stabilizzazzjoni u Assoċjazzjoni, kif previst fl-Artikolu 3 (1) tad-deċiżjoni tal-Kunsill u tal-Kummissjoni tad-29 ta' Marzu tal-2010 dwar il-konklużjoni tal-Ftehim ta' Stabilizzazzjoni u Assoċjazzjoni msemmi hawn fuq, jinsab mehmuż hawnhekk.2011/0095 (NLE)Proposta għalDEĊIŻJONI TAL-KUNSILL U TAL-KUMMISSJONIdwar pożizzjoni tal-Unjoni fir-rigward ta' Deċiżjoni tal-Kunsill ta' Stabbilizzazzjoni u Assoċjazzjoni bejn l-UE u l-Montenegro li temenda r-Regoli ta' Proċedura tiegħuIL-KUNSILL TAL-UNJONI EWROPEA,IL-KUMMISSJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 218 (9) tiegħu,Wara li kkunsidraw it-Trattat li jistabbilixxi l-Komunità Ewropea tal-Enerġija Atomika (Euratom), u b’mod partikolari l-Artikolu 101 tiegħu,Wara li kkunsidraw d-Deċiżjoni tal-Kunsill u tal-Kummissjoni tad-29 ta' Marzu tal-2010 dwar il-konklużjoni tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Montenegro (minn issa ’l quddiem "il-Montenegro"), fuq in-naħa l-oħra, u b’mod partikolari l-Artikolu 3(1) tiegħu,Wara li kkunsidraw il-proposta mill-Kummissjoni Ewropea,Billi:9.  L-Artikolu 119 tal-Ftehim ta’ Stabbilizzazzjoni u Assoċjazzjoni joħloq Kunsill ta’ Stabbilizzazzjoni u Assoċjazzjoni.10.  L-Artikolu 120 tal-imsemmi Ftehim jipprovdi li l-Kunsill ta’ Stabbilizzazzjoni u Assoċjazzjoni għandu jadotta r-regoli ta’ proċedura tiegħu.11.  L-Artikolu 124 tal-imsemmi Ftehim jipprovdi li l-Kunsill ta' Assoċjazzjoni jista' jiddeċiedi li jwaqqaf kwalunkwe kumitat jew korp speċjali li jista' jassistih fit-twettiq tad-dmirijietu; L-istess dispożizzjoni tal-imsemmi Ftehim tipprevedi wkoll li l-Kunsill ta' Stabilizzazzjoni u Assoċjazzjoni, fir-regoli ta' proċedura tiegħu, għandu jiddetermina l-kompożizzjoni u d-dmirijiet ta' tali kumitati jew korpi u kif għandhom jiffunzjonaw,IDDEĊIDEW KIF ĠEJ:Artikolu unikuIl-pożizzjoni li għandha tiġi adottata mill-Unjoni fi ħdan il-Kunsill ta' Stabilizzazzjoni u Assoċjazzjoni mwaqqaf permezz tal-Artikolu 119 tal-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Montenegro, fuq in-naħa l-oħra, fir-rigward tat-twaqqif tal-Kumitat Konsultattiv Konġunt mal-Kumitat Ekonomiku u Soċjali Ewropew u l-Kumitat Konsultattiv Konġunt mal-Kumitat tar-Reġjuni tal-Unjoni Ewropea u l-emendar tar-regoli ta' proċedura tal-imsemmi Kunsill ta' Stabilizzazzjoni u Assoċjazzjoni kif previst fl-Artikolu 124 tal-imsemmi Ftehim, għandha tkun ibbażata fuq l-abbozz ta' deċiżjoni tal-Kunsill ta' Stabilizzazzjoni u Assoċjazzjoni, anness ma' din id-Deċiżjoni. Emendi minuri għal dan l-abbozz ta' deċiżjoni jistgħu jintlaqgħu mingħajr deċiżjoni ulterjuri tal-Kunsill.Magħmul fi Brussell,Għall-Kummissjoni | Għall-Kunsill |Il-President | Il-President |ANNESSId-Deċiżjoni Nru 1/2011 tal-Kunsill ta' Stabilizzazzjoni u Assoċjazzjoni bejn l-UE u l-Montenegro tal-20 ta' Ġunju tal-2011 li temenda d-Deċiżjoni Nru 1/2010 li tadotta r-regoli ta' proċedura tal-Kunsill ta' Stabilizzazzjoni u Assoċjazzjoni, bil-għan li jitwaqqaf Kumitat Konsultattiv Konġunt mal-Kumitat Ekonomiku u Soċjali Ewropew u Kumitat Konsultattiv Konġunt mal-Kumitat tar-Reġjuni tal-Unjoni EwropeaIL-KUNSILL TA' STABILIZZAZZJONI U ASSOĊJAZZJONI,Wara li kkunsidra l-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Montenegro (minn issa ’l quddiem "il-Montenegro"), fuq in-naħa l-oħra, u b’mod partikolari l-Artikolu 124 tiegħu,Billi:12.  Id-djalogu u l-kooperazzjoni bejn sħab soċjali u organizzazzjonijiet oħrajn tas-soċjetà ċivili u kif ukoll bejn l-awtoritajiet reġjonali u lokali fl-Unjoni Ewropea u dawk fil-Montenegro jistgħu jagħtu kontribut maġġuri għall-iżvilupp tar-relazzjonijiet ta' bejniethom u għall-integrazzjoni tal-Ewropa.13.  Jidher li huwa xieraq li tali kooperazzjoni għandha tkun organizzata billi jitwaqqfu żewġ Kumitati Konsultattivi Konġunti. Wieħed bejn il-Kumitat Ekonomiku u Soċjali Ewropew, fuq naħa waħda, u s-sħab soċjali u organizzazzjonijiet oħrajn tas-soċjetà ċivili fil-Montenegro, fuq in-naħa l-oħra. L-ieħor bejn il-Kumitat tar-Reġjuni tal-Unjoni Ewropea, fuq naħa waħda, u r-rappreżentanti eletti tal-awtoritajiet lokali u reġjonali fil-Montenegro, fuq in-naħa l-oħra.14.  Dan ifisser li jeħtieġ li r-regoli ta' proċedura tal-Kunsill ta' Stabilizzazzjoni u Assoċjazzjoni, adottati bid-Deċiżjoni Nru 1/2010, jiġu emendati kif xieraq,IDDEĊIEDA KIF ĠEJ:Artikolu 1Id-Deċiżjoni Nru 1/2010 għandha tiġi emendata billi jiżdiedu l-Artikoli li ġejjin:Artikolu 14Kumitat Konsultattiv Konġunt mal-Kumitat Ekonomiku u Soċjali Ewropew15.  B'dan qiegħed jitwaqqaf Kumitat Konsultattiv Konġunt mal-Kumitat Ekonomiku u Soċjali Ewropew, fdat bid-dmir li jassisti lill-Kunsill ta' Stabilizzazzjoni u Assoċjazzjoni bil-għan li ssir promozzjoni tad-djalogu u tal-kooperazzjoni bejn is-sħab soċjali u organizzazzjonijiet oħrajn tas-soċjetà ċivili, fl-Unjoni Ewropea u fil-Montenegro. Dawn id-djalogu u l-kooperazzjoni għandhom jinkludu l-aspetti relevanti kollha tar-relazzjonijiet bejn l-Unjoni Ewropea u l-Montenegro, hekk kif dawn jitfaċċaw fil-kuntest tal-implimentazzjoni tal-Ftehim ta' Stabilizzazzjoni u Assoċjazzjoni. Dawn id-djalogu u l-kooperazzjoni ser ikollhom l-għan partikolari li:16.  Iħejju lill-impjegaturi, lill-impjegati u lill-organizzazzjonijiet oħrajn tas-soċjetà ċivili fil-Montenegro għal attività fil-qafas tal-adeżjoni mal-Unjoni Ewropea li ser isseħħ fil-ġejjieni;17.  Iħejju lill-impjegaturi, lill-impjegati u lill-organizzazzjonijiet oħrajn tas-soċjetà ċivili fil-Montenegro għall-parteċipazzjoni tagħhom fil-ħidma tal-Kumitat Ekonomiku u Soċjali Ewropew wara l-adeżjoni tal-Montenegro;18.  Isir skambju ta' informazzjoni dwar kwistjonijiet ta' interess reċiproku, partikolarment dwar il-qagħda attwali tal-proċess ta' adeżjoni u kif ukoll it-tħejjija tal-impjegaturi, tal-impjegati u ta’ organizzazzjonijiet oħrajn tas-soċjetà ċivili fil-Montenegro għal dan il-proċess;19.  Jinkoraġġixxu skambji ta' esperjenza u djalogu strutturat bejn A) l-impjegaturi, l-impjegati u organizzazzjonjiet oħrajn tas-soċjetà ċivili fil-Montenegro u B) l-impjegaturi, l-impjegati u organizzazzjonijiet oħrajn tas-soċjetà ċivili mill-Istati Membri, fosthom permezz ta' netwerking f'oqsma speċifiċi fejn il-kuntatti diretti u l-kooperazzjoni jistgħu jkunu l-aktar mezz effettiv biex tinstab soluzzjoni għal problemi partikolari;20.  Jiddiskutu kull kwistjoni rielevanti oħra proposta minn kwalunkwe naħa, hekk kif jistgħu jitfaċċaw fil-kuntest tal-implimentazzjoni tal-Ftehim ta' Stabilizzazzjoni u Assoċjazzjoni u fil-qafas ta' Qabel l-Adeżjoni.21.  Il-Kumitat Konsultattiv Konġunt mal-Kumitat Ekonomiku u Soċjali Ewropew għandu jinkludu sitt rappreżentanti mill-Kumitat Ekonomiku u Soċjali Ewropew u sitt rappreżentanti mis-sħab soċjali u minn organizzazzjonijiet oħrajn tas-soċjetà ċivili fil-Montenegro. Il-parteċipazzjoni hija miftuħa wkoll għal osservaturi.22.  Il-Kumitat Konsultattiv Konġunt mal-Kumitat Ekonomiku u Soċjali Ewropew għandu jwettaq dmirijietu abbażi ta' konsultazzjoni mal-Kunsill ta' Stabilizzazzjoni u Assoċjazzjoni jew, b'rabta mal-promozzjoni tad-djalogu bejn ċrieki ekonomiċi u soċjali, fuq inizjattiva tiegħu stess.23.  Il-membri għandhom jintgħażlu b'mod li jiżgura li l-Kumitat Konsultattiv Konġunt mal-Kumitat Ekonomiku u Soċjali Ewropew ikun xbieha kemm jista' jkun perfetta tad-diversi sħab soċjali u organizzazzjonijiet oħrajn tas-soċjetà ċivili, kemm fl-Unjoni Ewropea u kif ukoll fil-Montenegro. Il-ħatriet uffiċjali tal-membri Montenegrini għandhom isiru mill-gvern tal-Montenegro abbażi ta' proposti mis-sħab soċjali u minn organizzazzjonijiet oħrajn tas-soċjetà ċivili. Dawn il-proposti għandhom jissejsu fuq proċeduri ta' għażla inklużivi u trasparenti fost is-sħab soċjali u organizzazzjonijiet oħrajn tas-soċjetà ċivili.24.  Il-Kumitat Konsultattiv Konġunt mal-Kumitat Ekonomiku u Soċjali Ewropew għandu jkun kopresedut minn membru tal-Kumitat Ekonomiku u Soċjali Ewropew u rappreżentant minn fost is-sħab soċjali u l-organizzazzjonijiet oħrajn tas-soċjetà ċivili fil-Montenegro.25.  Il-Kumitat Konsultattiv Konġunt mal-Kumitat Ekonomiku u Soċjali Ewropew għandu jadotta r-Regoli ta' Proċedura tiegħu stess.26.  Il-Kumitat Ekonomiku u Soċjali Ewropew, fuq naħa waħda, u l-Gvern Montenegrin, fuq in-naħa l-oħra, għandhom iħallsu l-ispejjeż li jintefqu b'rabta mal-parteċipazzjoni tad-delegati tagħhom fil-laqgħat tal-Kumitat Konsultattiv Konġunt u tal-gruppi ta' ħidma tiegħu fir-rigward tal-persunal, u tal-ispejjeż ta' vjaġġar u ta' sussistenza.27.  Spejjeż oħrajn relatati mal-organizzazzjoni materjali tal-laqgħat għandhom jitħallsu mill-Parti li tospita l-laqgħat.Artikolu 15Kumitat Konsultattiv Konġunt mal-Kumitat tar-Reġjuni tal-Unjoni Ewropea28.  B'dan qiegħed jitwaqqaf Kumitat Konsultattiv Konġunt mal-Kumitat tar-Reġjuni tal-Unjoni Ewropea, bid-dmir li jassisti lill-Kunsill ta' Stabilizzazzjoni u Assoċjazzjoni bil-għan li jkun hemm promozzjoni tad-djalogu u tal-kooperazzjoni bejn l-awtoritajiet lokali u reġjonali fl-Unjoni Ewropea u fil-Montenegro. Dawn id-djalogu u l-kooperazzjoni ser ikollhom l-għan partikolari li:29.  Iħejju lill-awtoritajiet lokali u reġjonali Montenegrini għal attività fil-qafas ta' ħidma tal-adeżjoni mal-Unjoni Ewropea li ser isseħħ fil-ġejjieni;30.  Iħejju lill-awtoritajiet lokali u reġjonali Montenegrini għall-parteċipazzjoni fil-ħidma tal-Kumitat tar-Reġjuni wara l-adeżjoni tal-Montenegro;31.  Isir skambju ta' informazzjoni dwar kwistjonijiet attwali ta' interess reċiproku, b'mod partikolari dwar il-qagħda attwali b'rabta mal-politika reġjonali Ewropea u l-proċess ta' adeżjoni u kif ukoll it-tħejjija tal-awtoritajiet lokali u reġjonali Montenegrini għal dawn il-politiki;32.  Jinkoraġġixxu djalogu multilaterali strutturat bejn A) l-awtoritajiet lokali u reġjonali Montenegrini u B) l-awtoritajiet lokali u reġjonali tal-Istati Membri, fosthom permezz ta' netwerking f'oqsma speċifiċi fejn il-kuntatti diretti u l-kooperazzjoni bejn l-awtoritajiet lokali u reġjonali Montenegrini u l-awtoritajiet lokali u reġjonali mill-Istati Membri jistgħu jkunu l-aktar mod effettiv għall-indirizzar ta' suġġetti speċifiċi ta' interess reċiproku;33.  Jipprovdu skambju ta' informazzjoni regolari dwar il-kooperazzjoni interreġjonali bejn awtoritajiet lokali u reġjonali Montenegrini u awtoritajiet lokali u reġjonali mill-Istati Membri;34.  Jinkoraġġixxu skambju ta' esperjenzi u għarfien fil-qasam tal-politika reġjonali u interventi strutturali, bejn A) l-awtoritajiet lokali u reġjonali Montenegrini u B) awtoritajiet lokali u reġjonali mill-Istati Membri, b'mod partikolari għarfien u tekniki li jikkonċernaw it-tħejjija ta' pjanijiet jew strateġiji ta' żvilupp lokali u reġjonali u l-aktar użu effiċjenti tal-Fondi ta' qabel l-adeżjoni u tal-Fondi Strutturali;35.  Jgħinu lill-awtoritajiet lokali u reġjonali Montenegrini permezz ta' skambju ta' informazzjoni partikolarment dwar l-implimentazzjoni tal-prinċipju ta' sussidjarjetà fl-aspetti kollha tal-ħajja fuq livell lokali u reġjonali;36.  Jiddiskutu kwalunkwe kwistjoni relevanti oħra proposta minn kwalunkwe naħa, hekk kif jistgħu jitfaċċaw fil-kuntest tal-implimentazzjoni tal-Ftehim ta' Stabilizzazzjoni u Assoċjazzjoni u fil-qafas tat-taħditiet ta' Qabel l-Adeżjoni.37.  Il-Kumitat Konsultattiv Konġunt mal-Kumitat tar-Reġjuni tal-Unjoni Ewropea għandu jinvolvi [seba'] rappreżentanti tal-Kumitat tar-Reġjuni, fuq naħa, u [seba'] rappreżentanti eletti tal-awtoritajiet lokali u reġjonali tal-Montenegro, fuq in-naħa l-oħra. Għandhom jinħatru l-istess għadd ta' membri sostituti minn kull naħa.38.  Il-Kumitat Konsultattiv Konġunt mal-Kumitat tar-Reġjuni tal-Unjoni Ewropea għandu jwettaq l-attivitajiet tiegħu abbażi ta' konsultazzjoni mal-Kunsill ta' Stabilizzazzjoni u Assoċjazzjoni jew, b'rabta mal-promozzjoni tad-djalogu bejn l-awtoritajiet lokali u reġjonali, fuq inizjattiva tiegħu stess.39.  Il-Kumitat Konsultattiv Konġunt mal-Kumitat tar-Reġjuni tal-Unjoni Ewropea jista' jagħmel rakkomandazzjonijiet lill-Kunsill ta' Stabilizzazzjoni u Assoċjazzjoni.40.  Il-membri għandhom jintgħażlu b'mod li jiżgura li l-Kumitat Konsultattiv Konġunt mal-Kumitat tar-Reġjuni jkun xbieha perfetta tad-diversi livelli ta' awtoritajiet lokali u reġjonali kemm fl-Unjoni Ewropea u kif ukoll fil-Montenegro. Il-ħatriet uffiċjali tal-membri Montenegrini għandhom isiru mill-gvern tal-Montenegro abbażi ta' proposti minn organizzazzjonijiet li jirrapreżentaw l-awtoritajiet lokali u reġjonali fil-Montenegro. Dawn il-proposti għandhom jissejsu fuq proċeduri ta' għażla inklużivi u trasparenti fost ir-rappreżentanti b'mandati elettorali fuq livell lokali jew reġjonali.41.  Il-Kumitat Konsultattiv Konġunt mal-Kumitat tar-Reġjuni tal-Unjoni Ewropea għandu jadotta r-Regoli ta' Proċedura tiegħu stess.42.  Il-Kumitat Konsultattiv Konġunt mal-Kumitat tar-Reġjuni tal-Unjoni Ewropea għandu jkun kopresedut minn membru tal-Kumitat tar-Reġjuni u minn rappreżentant tal-awtoritajiet lokali u reġjonali tal-Montenegro.43.  Il-Kumitat tar-Reġjuni, fuq naħa waħda, u l-Gvern Montenegrin, fuq in-naħa l-oħra, għandhom iħallsu l-ispejjeż li jintefqu b'rabta mal-parteċipazzjoni tad-delegati u ta' persunal ta' appoġġ tagħhom fil-laqgħat tal-Kumitat Konsultattiv Konġunt mal-Kumitat tar-Reġjuni tal-Unjoni Ewropea, partikolarment fir-rigward tal-ispejjeż ta' vjaġġar u ta' sussistenza.44.  Spejjeż oħrajn relatati mal-organizzazzjoni materjali tal-laqgħat għandhom jitħallsu mill-Parti li tospita l-laqgħat.'Artikolu 2Din id-Deċiżjoni għandha tidħol fis-seħħ fl-ewwel jum tat-tieni xahar wara d-data tal-adozzjoni tagħha.Magħmul fil-Lussemburgu, [ ] Ġunju 2011Għall-Kunsill ta' Stabilizzazzjoni u AssoċjazzjoniIl-President